Mynd: svt. se (Jón Kalman Stefánsson til vinstri, Sjón til høgru) Tveir íslendingar nevndir í sambandi við Nobel heiðurslønina 2017-10-05 11: 18 Guðrun í Jákupsstovu Nobel heiðurslønin í bókmentum, mann roknast sum størsti heiður ein rithøvundur kann fáa. Tær verða latnar í dag, klokkan 12 føroyska tíð. Í fjør blivu nógv fólk tikin á bóli, tá kendi amerikanski tónleikarin og yrkjarin, Bob Dylan, fekk heiðurslønina. Hvørt ár eru nógv fólk, ið gera gitingar um, hvør rithøvundur er mest sannlíkur at vinna heiðurslønina í ár. Langir listar eru gjørdir við hesum gitingunum, og í ár eru tveir íslenskir rithøvundar nevndir, rættiliga ovaliga á listanum. Tað upplýsir íslenska ríkisútvarpið, RÚV. Talan er um rithøvundarnar Sjón og Jón Kalman Stefánsson. Sjón er kendur fyri bøkurnar "Skugga-Baldur" og "Mánasteinur". Jón Kalman Stefánsson er m. a. kendur fyri tríverkið, "Himmiríki og helviti", "Einglanna sorg" og "Mannsins hjarta". Teir báðir, Sjón og Jón Kalman Stefánsson, liggja á 10. og 11. plássi á listum yvir sannlíkar vinnarar til ársins Nobel heiðursløn. Umframt íslendingarnar báðar, liggur eisini norski Jon Fosse rættiliga ovaliga, nevniliga á einum 5. plássi. Jon Fosse er m. a. kendur fyri bókina "Út at sjala ross", ið er týdd til føroyskt.